Príloha  č.1

Podklady a požiadavky na vypracovanie a dodanie
DSP, ktorá vyhovuje požiadavkám dokumentácie na ponuku, ktorej súčasťou je DRS na stavbu:
„I/54 Moravské Lieskové – Nové Mesto nad Váhom“.

1. IDENTIFIKAČNÉ ÚDAJE: 

1.1	Stavba 
• názov:	„I/54 Moravské Lieskové – Nové Mesto nad Váhom“
 
• miesto (kraj, okres, ):	medzi obcami Moravské Lieskové, Nové Mesto nad Váhom , Trenčiansky
• katastrálne územie:		Moravské Lieskové, Nové mesto nad Váhom

1.2	Stavebník
• názov, adresa:	            Slovenská správa ciest Bratislava
			            Investičná výstavba a správa ciest Žilina
			            Martina Rázusa 104/A, 010 01 Žilina
• nadriadený orgán:	            MDV SR Bratislava

2. URČENIE DOKUMENTÁCIE: 

2.1 Predmet 
• druh cesty:			cesta I. triedy č. 54
• kategória :			C 9, 5/80  
             
2.2 Druh stavby 
• stavebná úprava:	 rekonštrukcia predmetného úseku cesty I/54 od km 159,710 po km 163,210 v dĺžke 3,5 km, ktorá rešpektuje ex. šírkové usporiadanie cesty I/54  
2.3 Účel a ciele stavby 
Cieľom a účelom je z hľadiska komplexného riešenia  v danom území zabezpečiť plynulosť a bezpečnosť dopravy, zníženie negatívneho dopadu cestnej dopravy na životné prostredie krajiny a obyvateľstva, zníženie hlukovej záťaže. V súlade so závermi vykonaných prieskumov (obhliadka, inžinierske siete) a celkového zhodnotenia predmetného úseku cesty je potrebné vykonať komplexnú rekonštrukciu v rozsahu, ktorý bude spĺňať podmienky prevádzkovateľnosti, zaťažiteľnosti a ekonomickosti.

2.4 Umiestnenie stavby 
Úsek cesty medzi obcami Moravské Lieskové, Nové Mesto nad Váhom.
	 
2.5 Predpokladaný rozsah stavby:
Technické parametre:
Cestné staničenie:			km 159,710 - 163,210 
Kategória cesty:			C 9,5/80
Dĺžka úseku:				3,5 km
Šírka cesty:				ex. šírka (jazdný pruh 2 x 3,5m)
Križovatka:                                              1 (cesty I/54 a III/1241)
Počet priepustov:			4 (počet preverí spracovateľ DSP)
Stavebné objekty (predpokladané):
SO 100 Cesta I/54 
Rekonštrukcia poškodených konštrukčných vrstiev vozovky, zfunkčnenie odvodňovacieho systému – priekopy a rigoly, stavebná úprava križovatiek (bez záberov pozemkov), výrub kríkov, kriakov v cestnom pozemku, stavebné úpravy priepustov, úprava vjazdov k RD na polia.
Vozovka: Návrh rekonštrukcie na základe výstupov z CDB – SSC - únosnosť vozovky, namerané vyjazdené koľaje a pozdĺžne nerovnosti, podľa cestného staničenia. Vybraný úsek cesty I/54 vykazuje pozdĺžne a priečne nerovnosti, výtlky, poklesy vozovky, sadnutie krajníc, poklesy poklopov, sieťové rozpady a pod..
Napojenie opravovaných úsekov na ex. kryt navrhnúť s použitím sklovláknitej výstužnej mreže. 
Vyfrézovaný materiál sa bude po dohode s úsekom správy a prevádzky ciest, skladovať na dohodnutej skládke (miesto dohodne spracovateľ PD).
Je potrebné dodržať technické a kvalitatívne požiadavky pre zhutnené asfaltové vrstvy, v zmysle platných noriem, technických predpisov. Použité materiály pri realizácii stavby   musia mať certifikát, v zmysle platných predpisov. 
Technické riešenie rekonštrukcie bude navrhnuté tak, aby nepodliehalo stavebnému povoleniu, ale len ohláseniu stavebných prác. Existujúca šírka komunikácie I/54 bude zachovaná so šírkou jazdných pruhov 3,5 m. Dĺžka celého posudzovaného úseku je 3,5 km. Stavebné úpravy sú zamerané na obnovenie prevádzkových parametrov komunikácie a na odstránenie lokálnych závad, ohrozujúcich užívateľov komunikácie. 
V celom úseku stavby je potrebné nahradiť existujúce kilometrovníky novými IS32a, vrátane čísla cesty. Pre 2-pruhovú komunikáciu sa navrhujú obojstranné, v smere staničenia.

Križovatky:
Je potrebné modernizovať značením (vodorovným) upraviť križovatky, vjazdy k RD na polia.  . Na základe dopravného sčítania je potrebné navrhnúť technické riešenie s využitím existujúceho cestného telesa.

Odvodňovacie zariadenie:
Účelom je vykonanie stavebných prác na nespevnenej krajnici a cestnej priekope, za účelom obnovenia pôvodných parametrov odvodňovacieho zariadenia a prevedenia vôd priepustami. 
Pri nespevnenej krajnici požadujeme úpravu súvislým zrezaním nánosov do priečneho sklonu 8%, ktorý umožní odvedenie vody z priestoru vozovky. Z dôvodu rôznych priestorových podmienok, požadujeme realizovať práce strojným zariadením umožňujúcim nastavenie rôzneho sklonu záberovej lyžice, podľa miestnych pomerov. Práce požadujeme vykonávať súvisle, s vybraním cestného stĺpika pred mechanizmom a jeho spätným osadením s výškou obrysovej plochy smerového stĺpika 0,80 m nad úrovňou terénu.
Zrezávanie krajníc popod cestné zvodidlá realizovať s ručným dočistením okolo ich stĺpikov. Následne požadujeme prečistenie komunikácie.
Pri nespevnenej priekope požadujeme zrealizovať obnovu do pôvodného tvaru a hĺbky priekopy, zodpovedajúcu STN a priestorovým možnostiam, v danom úseku pozemnej komunikácie. 

Bezpečnostné zariadenie:
Na základe obhliadky v teréne a údajov z CDB, je potrebné opraviť, vymeniť záchytné a vodiace zariadenie v celom úseku stavby. Pri oprave bude posúdená ich úroveň zadržania a následne navrhnutá ich oprava, prípadne výmena, aby spĺňali požadované triedy zachytenia, podľa platných noriem a TP. 
Pri návrhu osadenia cestných smerových stĺpikov, v nespevnenej krajnici alebo na cestnom zvodidle, budú odstránené staré za nové smerové stĺpiky, pričom  je potrebné dodržať normové požiadavky na vlastnosti cestného smerového stĺpika – oceľový, pružný s opakovaným návratom do pôvodnej polohy po náraze, resp. po jeho prejazde vozidlom.
Zvodidlá budú navrhnuté v zmysle TP 1/2005, spĺňajúce pasívnu bezpečnosť podľa TP 11/2013. Úprava zvodidiel bude uvedená v prehľadnej tabuľke podľa cestného staničenia   a s požadovanou triedou zachytenia. Jednotlivé úseky budú vyznačené aj v koordinačnej situácii stavby.  Umiestnenie bezpečnostného zariadenia v krajnici a v rímse, bude zrejmé zo vzorových priečnych rezov, bez nároku na prekládky inžinierskych sietí.

SO 300 Priepusty
Predmetom PD je návrh technického riešenia opravy cestných priepustov. Na základe prehliadok a stave priepustov projektant určí riešenie opravy, vyčistenia tak aby bola zabezpečená funkčnosť prevedenia vôd popod cestu I/54.
V rámci projektu budú zamerané vtoky a výtoky upravovaných priepustov a budú rozdelené podľa potrebných úprav do jednotlivých kategórii. Na ich základe, budú pre jednotlivé typy vypracované vzorové listy úprav priepustov s tabuľkovou časťou, v ktorej budú popísané požadované rozmery jednotlivých priepustov. 

SO 400 Dopravné značenie 
Úprava, výmena ZDZ a VDZ v zmysle platnej legislatívy a noriem. Materiál VDZ – profilovaná plastická hmota s reflexnou úpravou. Montáž LED gombíkov na priechodov pre chodcov, osadiť LED gombíky v strednej deliacej čiare v celej dĺžke rekonštrukcie.

SO 500 Prekládky IS 
Nepredpokladajú sa, ale uchádzač, spracovateľ DSP v čase spracovania ponuky, preverí u správcov existenciu inžinierskych sietí  a ocení  prípadný rozsah prekládok IS.

Rozsah stavebných úprav rekonštrukcie bude stanovený projektantom na základe údajov z CDB SSC GR,  inšpekcie - analýzy nákladov a výnosov na základe obhliadky celého úseku stavby. Projektant navrhne konkrétnu technológiu rekonštrukcie všetkých stavebných objektov v zmysle platných noriem,  technických predpisov, smerníc MDV SR a platnej legislatívy. V projektovej dokumentácií navrhne hlavné parametre stavebno – technického riešenia a posúdi ekonomické ukazovatele. Jednotlivé stavebné objekty budú lokalizované cestným staničením a na základe typu poruchy, bude určený spôsob ich sanácie, aby bol technicky a ekonomicky čo najoptimálnejší a aby boli dodržané všetky normové a legislatívne požiadavky na kvalitu jednotlivých použitých stavebných materiálov. 
Návrh technického riešenia je potrebné prejednať s investorom, správcom komunikácie, príslušným OkDI, KDI a cestným správnym úradom – Okú-OD Trenčín, resp. s OkÚ - ochrana prírody.    

2.6	Orientačné charakteristiky územia 
Predmetná cesta I. triedy - extravilán obcí Moravské Lieskové, Nové Mesto nad Váhom. Šírkové usporiadanie navrhnúť tak, aby bola využitá ex. šírka vozovky a zachovaná šírka jazdného pruhu 3,5 m. Pri návrhu rekonštrukčných prác požadujeme zachovať existujúci cestný pozemok.  

3  PODKLADY A ÚDAJE: 

3.1	Predchádzajúce dokumentácie a ostatné podklady:
-	aktuálne údaje z cestnej databanky: http://www.cdb.sk/sk/Vystupy-CDB/Mapy-cestnej-siete-SR/SR/Tematicke-mapy-SR/Mapy-o-stave-vozoviek.alej
-	spracovateľ projektovej dokumentácie predmetnej rekonštrukcie je povinný si overiť správnosť všetkých technických parametrov cesty, bezpečnostného zariadenia, priepustov, dopravného značenia  v teréne (in situ), 
-	objednávateľ neposkytne pre výkon zabezpečenia potrebných prieskumov dopravnú techniku,
všetky čiastočné, prípadne úplné uzávierky príslušných ciest pri vypracovaní prieskumov si zabezpečí zhotoviteľ sám, vrátane zabezpečenia, osadenia a zrušenia príslušného dopravného značenia a náklady spojené s danými činnosťami budú zahrnuté v cenovej ponuke zhotoviteľa,
-	v prípade, že si to výkon opravy vyžaduje, je možné vykonávať kopané sondy, náklady spojené s danými činnosťami budú zahrnuté v cenovej ponuke zhotoviteľa.

3.3   Dopravno - inžinierske údaje
- odkaz na dostupné zdroje - výsledky celoštátneho sčítania dopravy z roku  2015 

4 POŽIADAVKY: 

4.1   Všeobecné požiadavky na vypracovanie dokumentácie

Projektová dokumentácia musí byť spracovaná podľa požiadaviek na spracovanie   dokumentácie stavby - Dokumentácia stavieb ciest, Technické podmienky TP 019 (TP 03/2006) – príloha č. 1,  vydaných MDPaT SR Sekciou dopravnej infraštruktúry v decembri 2006, prístupné na www.ssc.sk.

•	obsah dokumentácie : 
Obsah dokumentácie je daný Technickými  podmienkami  TP 019 (TP 03/2006)  Dokumentácia stavieb ciest a to prílohami č. 8, č. 11 a č.10
č.8   -  pre dokumentáciu na stavebné povolenie (DSP)
č.11 -  pre dokumentáciu na ponuku (DP)
č.10 -  pre dokumentáciu na realizáciu stavby (DRS), ktorá je súčasťou dokumentácie na  
           ponuku (DP)
- Riešenie stavby musí rešpektovať príslušné normy, technické a právne predpisy. Musí byť                   ekonomické z pohľadu realizácie a taktiež z pohľadu prevádzky a údržby.      
- Spracovateľ  zapracuje do dokumentácie na stavebné povolenie (DSP), ktorá vyhovuje požiadavkám dokumentácie na ponuku (DP), všetky opodstatnené požiadavky a podmienky z vyjadrení a stanovísk získaných v rámci  spracovania predmetnej dokumentácie 
- Začlenenie stavby do krajiny je potrebné navrhnúť v zmysle zákona č.17/1992 Zb. o životnom      prostredí, zákona č.24/2006 Z. z. o posudzovaní vplyvov na životné prostredie a zákona č.543/2002 Z. z. o ochrane prírody a krajiny, v znení  neskorších predpisov tak, aby sa nepriaznivý vplyv  stavby na životné prostredia minimalizoval,
- Všetky prílohy jednotlivých častí dokumentácie budú potvrdené odborne spôsobilou osobou v príslušnom odbore,  v zmysle platných predpisov

4.2 Nároky na dokumentáciu 
a)	navrhnutie kompenzačných a eliminačných opatrení za účelom zníženia vplyvu stavby na životné prostredie           
b)	stavebné úpravy navrhnúť tak, aby sa minimalizovali  trvalé a dočasné zábery pozemkov, dodržať existujúce šírkové usporiadanie cesty I/54
c)	riešenie stavby musí byť navrhnuté tak, aby sa počas realizácie stavby a po jej ukončení všetky dotknuté pozemky sprístupnili
d)	rozsah vyvolaných investícií navrhovať v súlade s § 18, ods. 13 zákona č.135/1961 Z. z. o pozemných komunikáciách (cestný zákon) v znení neskorších zmien a doplnení a odsúhlasiť s objednávateľom 
e)	vykonať statické posúdenie  priepustov, chráničiek, oporných, zárubných múrov  a pod.
f)	posúdiť stabilitu cestného telesa
g)	návrh opatrení, vyplývajúcich z aktualizácie  iných prieskumov
h)	riešenie vplyvu stavby na vodný režim zdrojov pitnej a podzemnej vody
i)	riešiť prístupové cesty na stavenisko, resp. úpravy existujúcich ciest, ktoré sa využívajú počas výstavby, vrátane prerokovania s dotknutými organizáciami 
j)	navrhnúť plochy na umiestnenie prebytočného a nevhodného zemného materiálu, vybúraného materiálu, stavebné dvory, vrátane prerokovania s dotknutými organizáciami, 
k)	odpadové hospodárstvo – kategorizácia odpadov, bude súčasťou sprievodných správ jednotlivých stupňov PD, zabezpečiť potvrdenie navrhovaných lokalít skládok, zemníkov s odsúhlasením s vlastníkmi pozemkov, odborom ŽP
l)	spracovať podklady pre prípadné odchýlky od technických riešení z platných noriem  a predpisov
m)	navrhnúť postup výstavby tak, aby sa minimalizovalo obmedzenie premávky na existujúcich cestách,
n)	vypracovať plán bezpečnosti a ochrany zdravia pri práci (BOZP) osobou oprávnenou v zmysle platnej legislatívy, odsúhlasiť plán s príslušným inšpektorátom práce
o)	navrhnúť harmonogram organizácie výstavby (POV)
p)	popísať obmedzujúce alebo bezpečnostné opatrenia pri príprave staveniska a v priebehu výstavby (výluky, obmedzenia a regulácie dopravy),
q)	polohu a rozsah všetkých objektov navrhovať v koordinácii s mapovými podkladmi určeného operátu a pozemnoknižného katastra  právny stav), a zakresliť stavbu do kópie z katastrálnej mapy;  
r)	geometrický plán dočasného záberu vypracovať a dodať v programe Microstation v7 alebo v8 s možnosťou pre import  do informačného systému ESID system,
s)	vypracovať prílohu Vplyv stavby na ŽP v zmysle zákona č. 24/2006 Z.z., zabezpečiť stanovisko OÚ ŽP a vyhlásenie ŠOP k NATURA 2000 
  
4.3 Požiadavky na zabezpečenie doplňujúcich prieskumov a meraní 
•	dendrologický prieskum a spoločenské ohodnotenie drevín, inventarizácia porastov
•	vplyv stavby na životné prostredie
•	inžiniersko-geologický, hydrogeologický  prieskum v trase, v prípade potreby
•	archeologický prieskum – zabezpečiť stanovisko KPÚ SR

4.4 Náležitosti dokumentácie

Základné náležitosti dokumentácie spracovať podľa prílohy č.8, 10 a 11 TP 03/2006 Dokumentácia stavieb ciest

• objednávateľ v rámci DP požaduje vypracovanie nasledovných častí:
	zväzok č.4 – Cenová časť
	zväzok č.5 – Dokumentácia na realizáciu stavby

Zväzok  č.4 Cenová časť bude vypracovaná v zmysle metodického pokynu MVSR SR č. 1/2004 o Triedniku stavebných prác (nový triednik) a jeho príloh a nového „Popisovníka“.

Požadujeme Súpis prác v troch zošitoch:
-	Rekapitulácia stavby po častiach (objekty)
-	Súpis agregovaných položiek
-	Súpis agregovaných položiek po častiach stavby (objektoch)

Podrobnosť členenia stavebných prác požadujeme na:
-	6 KP + 8 TSP (spolu 14 miestny kód) verzia pre uchádzačov
-	6 KP + 10 TSP (spolu 16 miestny kód) verzia pre zadávateľa (SSC)

V súprave č.1, č.2 bude doložený ocenený súpis prác v písomnej forme ako „dôverný materiál pre objednávateľa“. 

Ocenený súpis prác v jednom vyhotovení na elektronickom nosiči CD, vo formáte EXCEL/OFERTA, ktorý vznikne ako export oceneného súpisu prác z programu CENKROS plus, odsúhlasí zhotoviteľ s objednávateľom.
Dokumentácia na ponuku bude dodaná v pevných obaloch. 

4.5 Spôsob a lehoty prerokovania 

•	odsúhlasenie objektovej  skladby stavby s objednávateľom, 
•	odsúhlasenie smerového vedenia trasy cesty a návrhu križovatiek s objednávateľom, 
•	vstupné rokovania so správcami vyvolaných investícií aj predstaviteľmi obcí za účasti objednávateľa z dôvodu určenia ich rozsahu podľa §18 ods.13 zákona č. 135/1961 Zb. Zákon o  pozemných komunikáciách - cestný zákon, v znení neskorších  zmien a doplnkov, 
•	odsúhlasenie vyvolaných investícií so správcami budúcich objektov, doložené písomným stanoviskom na hlavičkovom papieri, z ktorého bude zrejmé, že s predloženým riešením súhlasia     a  nevyžadujú opätovné predloženie projektovej dokumentácie (vrátane potvrdenia o ich budúcom prevzatí do správy a majetku podľa vlastnej legislatívy),
•	zakreslenie jednotlivých sietí s overením správcu do situácie stavby – bude tvoriť prílohu sprievodnej správy DSP(DP) v sade č.1,2  
•	odsúhlasenie majetkovej hranice a dočasných záberov s objednávateľom, 
•	odsúhlasenie návrhu dopravného značenia – trvalého, dočasného s príslušným ODI PZ a doloženie dokladu o určení dopravného značenia príslušným cestným správnym orgánom, obstarávateľ požaduje pre svoju potrebu 3x naviac opečiatkované situácie odsúhlaseného dočasného a trvalého značenia – príslušným Dopravným inšpektorátom
•	opodstatnené požiadavky a pripomienky dotknutých orgánov a organizácií vznesené v priebehu spracovania dokumentácie sa zapracujú do dokumentácie, 
•	projektovú dokumentáciu DSP(DP) predloží zhotoviteľ objednávateľovi na kontrolu k preberaciemu konaniu na 6 týždňov v zmysle ZoD,
•	GP na dočasný záber vypracovať až po zápise GP trvalého záberu evidenčným spôsobom  
•	na všetky prerokovania projektovej dokumentácie zhotoviteľ pozve objednávateľa,
•	požaduje sa účasť zhotoviteľa na stavebných konaniach, prípadne iných rokovaniach, súvisiacich                
       s predmetnou stavbou, aj po uplynutí termínu dodania predmetnej dokumentácie, ak ho objednávateľ        
      k tomu vyzve.
•	koncept  PD zhotoviteľ prerokuje na záverečnom prerokovaní

4.6 Požiadavky na zhotovenie dokumentácie 

•	druh reprografickej metódy - neurčuje sa, dokumentácia na ponuku bude dodaná v pevných obaloch.
•	digitálne spracovanie grafických, textových a tabuľkových príloh v dohodnutom formáte, 
•	odovzdanie kompletnej DSP (DP) v digitálnej forme v zmysle TP 07/2004 SSC Bratislava/Digitálna 
•	dokumentácia stavieb cestných komunikácii – časť 1 – Požiadavky na tvorbu a preberanie, 
•	zhotovenie DSP (DP) podľa Technických podmienok TP 03/2006 Dokumentácia stavieb ciest, príloha č.1 

4.7 Počet výtlačkov 
kompletná dokumentácia DSP (DP) v tlačenej forme			8 vyhotovení
kompletná dokumentácia DSP (DP) v digitálnej forme			12 vyhotovení	 
(2x v dgn. alebo dwg. a 10x v pdf.)
navyše výtlačky jednotlivých príloh alebo častí pre dokumentáciu DSP (DP):
Sprievodná správa						5 vyhotovení
Prehľadná situácia stavby					5 vyhotovení
Koordinačný výkres, ortofotomapa				5 vyhotovení
Situácia so zakreslenými sieťami s overením správcov		5 vyhotovení		
Situácia na podklade katastrálnej mapy				5 vyhotovení

4.8 Ostatné požiadavky 
•	predložiť časový harmonogram postupu prác spracovania dokumentácie vrátane subdodávateľskej           
      dokumentácie do 21 dní po podpísaní zmluvy o dielo a informovanie SSC IVSC Žilina 
      v mesačných intervaloch o zrealizovaných prácach na DSP (DP), 
•	pre účely prieskumných prác a geodetických prác si vstupy na pozemky zabezpečí zhotoviteľ,
•	odporúča sa osobná obhliadka trasy stavby pred podaním cenovej ponuky za spoluúčasti
      obstarávateľa
•	pre účely ocenenia /špecifikácie ceny/  OFM,  je nutné uvažovať s nákladmi na tlač OFM

Vypracoval : Ing. Matúš Salát, oddelenie prípravy stavieb IVSC Žilina, č.t. 041/ 5074637